钦定古今图书集成/明伦汇编/官常典/第210卷 > 李鄘
## 钦定古今图书集成/明伦汇编/官常典/第210卷 > 李鄘

按《唐书》本传：“鄘字建侯，北海太守邕之从孙。第进士，
又以书判高等，补秘书省正字。李怀光辟致幕府，擢
累监察御史。怀光反河中，鄘与母妻陷焉，因绐怀光
以兄病卧洛，且革，母欲往视，怀光许可，戒妻子无偕
行，鄘私遣之。怀光怒，欲加罪，谢曰：‘鄘籍在军，不得为
母驾，奈何不使妇往’？”怀光止不问。后与高郢刺贼虚
实及所以攻取者白诸朝，德宗手诏褒答。怀光觉，严
兵召二人问之，鄘词气不挠，三军为感动，怀光不杀，
囚之。河中平，马燧破械致礼，表佐其府，以言不用，罢
归洛中。召为吏部员外郎。徐州张建封卒，兵乱，囚监
军，迫建封子愔主军务。帝以鄘刚敢，拜宣慰使，持节
直入其军，大会士，喻以祸福，出监军“狱中，朕桎梏使

时，进御史中丞。宪宗立，为京兆尹，进尚书右丞。元和
初，京师多盗贼，复拜京兆，以检校礼部尚书为凤翔、
陇右节度使。是镇常兼神策行营，前此用武将，始受
诏，即诣军修谒。鄘以为不可，诏为去“神策行营”号，俄
徙河东。入为刑部尚书、诸道盐铁转运使，拜淮南节
度使。王师讨蔡方急，李师道谋挠沮之。鄘以兵二万
分壁郓境，赀饷不仰有司。是时兵兴，天子忧财乏，使
程异驰驿江、淮，讽诸道输货助军。鄘素富，彊即籍府
库留一岁储，馀尽纳于朝，诸道由是悉索以献，繄，鄘
倡之。先是，吐突承璀为监军，贵宠甚，鄘以刚严治相
礼惮，稍厚善。承璀归，数称荐之，召拜门下侍郎、同中
书门下平章事。鄘不喜由宦幸进，及出祖，乐作，泣下，
谓诸将曰：“吾老安外镇，宰相岂吾任乎？”至京师，不肯
视事，引疾固辞，改户部尚书。俄检校尚书左仆射，兼
太子宾客，分司东都。以太子少傅致仕，卒，赠太子太
保，谥曰肃。鄘彊直无私，与杨凭、穆质、许孟容、王仲舒
友善，皆以气自任。而鄘当官以峭法操下，所至称治。
猛决少恩，在淮南七年，其生杀禽擿，多委军吏，而参
佐束手不得与，人往往陷非法，议者亦以此少之。